CELEX: 62020TA0370
Language: bg
Date: 2021-11-24 00:00:00
Title: Дело T-370/20: Решение на Общия съд от 24 ноември 2021 г. — KL/ЕИБ (Публична служба — Персонал на ЕИБ — Здравословно състояние — Работоспособност — Отсъствие без основателна причина — Жалба за отмяна — Понятие за инвалидност — Правомощие за пълен съдебен контрол — Спорове от финансов характер — Изплащане на пенсията за инвалидност с обратно действие — Иск за обезщетение)

24.1.2022   
            
            
               BG
            
            
               Официален вестник на Европейския съюз
            
            
               C 37/28
            
         
      Решение на Общия съд от 24 ноември 2021 г. — KL/ЕИБ
      (Дело T-370/20) (1)
      
      (Публична служба - Персонал на ЕИБ - Здравословно състояние - Работоспособност - Отсъствие без основателна причина - Жалба за отмяна - Понятие за инвалидност - Правомощие за пълен съдебен контрол - Спорове от финансов характер - Изплащане на пенсията за инвалидност с обратно действие - Иск за обезщетение)
      (2022/C 37/38)
      Език на производството: френски
      
         Страни
      
      
         Жалбоподател: KL (представители: L. Levi и A. Champetier, адвокати)
      
         Ответник: Европейска инвестиционна банка (ЕИБ) (представители: G. Faedo и M. Loizou, подпомагани от A. Duron, адвокат)
      
         Предмет
      
      Искане на основание член 270 ДФЕС и член 50а от Статута на Съда на Европейския съюз, първо, за отмяна на решенията на ЕИБ от 8 февруари и 8 март 2019 г., с които се обявява, че жалбоподателят е работоспособен и че от 18 февруари 2019 г. отсъства от работа без основателна причина, и доколкото е необходимо, на решението на председателя на ЕИБ от 16 март 2020 г., с което се потвърждават тези решения, второ, за осъждане на ЕИБ да изплати пенсията за инвалидност с обратно действие от 1 февруари 2019 г., и трето, за заплащане на обезщетение за вредите, които жалбоподателят твърди, че е претърпял вследствие на тези решения
      
         Диспозитив
      
      
                  1)
               
               
                  Отменя решенията на Европейската инвестиционна банка (ЕИБ) от 8 февруари и 8 март 2019 г., с които се обявява, че KL е работоспособен и че от 18 февруари 2019 г. отсъства от работа без основателна причина, и решението на председателя на ЕИБ от 16 март 2020 г., което ги потвърждава.
               
            
                  2)
               
               
                  Осъжда ЕИБ да изплати пенсия за инвалидност на KL от 1 февруари 2019 г. ведно с лихвите за забава във връзка с тази пенсия, до окончателното ѝ изплащане, като лихвата за забава се определи по лихвения процент, който е прилаган от Европейската централна банка (ЕЦБ) към основните ѝ операции по рефинансиране и е в сила на първия ден от месеца, за който се дължи плащането, увеличен с два пункта, като бъдат приспаднати сумите, които са платени на жалбоподателя като възнаграждение през същия период и за които е видно, че не са му били дължими поради изплащането на пенсията за инвалидност.
               
            
                  3)
               
               
                  Отхвърля жалбата в останалата ѝ част.
               
            
                  4)
               
               
                  Осъжда ЕИБ да заплати съдебните разноски
               
            
         (1)  ОВ C 255, 3.8.2020 г.